text: Anklager kræver fængselsstraf til forældrepar i Horsens-sag
  26 marts 2015 kl. 11.26
  Retten i Horsens ventes at afsige dom klokken 14 i dag i en sagen om et forældrepar, der anklages for gennem 23 år at have mishandlet og vanrøgtet deres seks børn.
  Sagen er indtil videre forløbet over syv retsdage, hvor 33 vider herunder parrets seks børn har afgivet forklaring.
  I sin procedure i går krævede anklager Dorthe Laursen den 51-årige far idømt mindst to års fængsel for seksuelt misbrug af sin dengang 13-årige datter.
  Anklageren forlanger derudover faderen og moderen idømt hver mindst et år og seks-ni måneders fængsel for mishandling og vanrøgt af børnene.
  Både moderens og faderens forsvarsadvokater kræver forældrene frikendt. De mener ikke anklagemyndigheden har kunnet løfte bevisbyrden i sagen.
  